钦定古今图书集成/方舆汇编/职方典/第1278卷 > 永州府祠庙考 府县志合载
## 钦定古今图书集成/方舆汇编/职方典/第1278卷 > 永州府祠庙考 府县志合载

本府。〈零陵县附郭。〉

山川坛　在南门外，明洪武初年建。

“社稷坛　在北关外，明洪武初年建，坛北向，四面各二丈五尺，高三尺，东西南北陛各三级。坛下前十二丈，后九丈五尺，东西各五丈，周缭以墙，四门皆红漆，立石主于坛坛之南。主长二丈五尺，方一丈，埋于正中，去坛二尺五寸，岁春秋二仲月上戊日莅祭。郡厉坛　在北门外，明洪武初年立，岁春季清明日，秋季七月” 十五日，冬季十月朔日，凡三祭祀。境内无祀鬼，先期牒城隍之神。祭之日，迎神主之。坛上设城隍神位，坛下左右设无祀鬼位。坊里各一。

城隍庙　在府治东二百步。明洪武二年，封鉴察司民威灵公。十七年，更定礼制，革封号，称“本府城隍之神。” 岁无特祀，合祭于山川坛；厉祭则迎神主之。明末毁于兵。

皇清顺治八年，知府李策鼎重建之。又于康熙戊申

年，知府刘道著复修之。零陵县统于府，不别为庙。洪武二年，封城隍为“显佑伯” ，后改称“本县城隍之神。” 今在县治内。

黄溪庙　古庙在城东七十里黄冈口，即黄溪也。今在县治左东冈岭，有记。

唐公庙　在城东高山寺右，即灵显庙。祀唐刺史唐世旻。详见《武功志》中。宋元累封王爵，明敕封永州刺史唐公之神。

潇湘庙　古庙在潇湘合流之处。唐贞元九年三月，水至城下，官民祷而有应，至于旱干水溢，民辄叩焉。后徙于东岸。至正癸巳，庙遭兵焚，遂置于潇湘门内。洪武壬戌，知县曹恭增置殿宇。四年，敕封“潇湘二川之神。”

诸葛庙　在城南三里百家渡。《易》三接曰：“不知侯何年入零陵郡” ，零陵人祠之，到今不衰。祠制甚朴，有古意。庭堂楹栋，不雕不饰。后人因其制而勿敢更。祠在古樟树下，荫可数亩，而一枝远出，舞如龙状。

关圣庙　在城内东山。顺治间，城守刘文选重建，有记。

五显庙　有二：一在小西门内，一在文昌宫左。康熙丁未年，协镇彭世勋重建。

旗纛庙　在府治后万石亭侧。

孱陵庙　在城内东山，祀三国吕蒙也。久废，故址尚存。

南岳庙　在城东

东岳庙　有二：一在县治东冈岭。康熙乙巳年，协镇彭世勋鼎建于河西愚溪，上有记。

花石庙　在县治右

马王庙　有二，一在城南县治左，康熙壬戌年，永镇都督卢崇辉建于钟楼前。

娘娘庙　在城东。明崇祯间，知府晏日曙重建。药王庙　在北关外。康熙间，同知刘作霖建。龙公庙　在北关外。东汉龙伯高为零陵太守，郡人思之而立祠，今废址犹在司马塘上。三贤祠　在郡圃。祀召信臣龙述、胡寅，今废。宋人有赞。

柳侯祠　在西河愚溪上。易三接云：“西山白云，愚溪苍水，柳侯之祠在焉，即此。一掬寒流以奠椒浆，数顷云根，聚而设供。” 有功山水者，还以山水祠之。祠内有《荔子碑》，后人摹《罗池庙碑》而为之者。碑辞出昌黎，而东坡之书尤古。

濂溪祠　旧在城高山寺右，顺治间，知府魏绍芳鼎建于城北，有《记》。

浮溪祠　在城北玩鸥亭下。祀宋汪藻，久废。康熙间，通判叶筠重建。

杨公祠　在县治左。祀宋杨万里，号诚斋，为零陵县丞，有惠政，立祠以祀之。今废址尚存。寓贤祠　在朝阳岩上，祀元结、黄庭坚、苏轼、苏辙、邹浩、范纯仁、范祖禹、张浚、胡铨、蔡元定诸贤。嘉靖壬寅，知府唐珤建，有《记》。

忠节祠　在郡学左，祀明太仆寺卿陈纯德。崇祯十七年，流贼李自成陷北都，公死焉，故郡人祠之，于乙酉年建。

皇清顺治十三年三月，奉。

旨旌恤，赐祭田七十亩，土名“天坪庄。”

留侯祠　，在城南四十里。蒋本厚曰：“侯未尝至永，不知何以祠于斯。项羽迁义帝于郴而复弑之。侯佐汉诛羽，永故楚地，德其报楚仇，所以祠侯也。” 祠在万山中，一峰仄出，祠踞其下，溪流回绕，良畴数十亩。众山环之，幽静冥窅，瑟瑟生寒，神貌亦雅饬，不为狞武之状。

常山王祠　去城七十里，与舂陵接壤，永水出焉，永州之名始此。祠在山麓下，亦称“永山祠” ，比留侯祠更幽异。梅花数百树，周蔽神祠。花发时，满山如雪，香气袭人。

苦竹祠　，祠去城五十里，在咸阳里境。万山落翠，一溪流碧，竹无风而自舞，松有韵而生香，游者不觉有山空人远之想。庙宇未知何代创立，其神为金紫光禄大夫，又曰“银青光禄大夫” ，失其姓名。神威赫赫，昭鉴不爽。地方有含冤莫雪之事，祷于神，神辄报之。

祁阳县

风云雷雨山川坛　在县治西南江岸高冈。社稷坛　在迎恩门外。明洪武初建。

“邑厉坛　” ：在朝京门外。

城隍庙　在县署左，明洪武七年建。

潇湘庙　在潇湘门内。泮水从此入湘，突起石冈，石多奇，皆作玫瑰琅玕状，上祀虞帝、湘君之神。庙前旧有元华阁，因拓城而废；楚石先生有《记》。顺治丁酉年重修。

大关王庙　在城大街，西向。顺治癸巳年，镇标杜汝政重修。

新关王庙　：在大庙左对街。康熙戊申年，镇标段寅募修。

忠靖庙　：在十字街左，面北。顺治己亥年，刺史贾一珍募修。

昭陵庙　，在悬真观前街。城内之神，最多异迹。崇祯戊寅间，有人欲侵庙地，神现绿衣秀士身于宅示警，寻奔粤。

皇清顺治辛丑季夏，镇标刘洪亮重修。

马王庙　：在县署左。顺治戊戌年，镇标副将王可就新建。

四元庙　：在县署左，即火神庙。康熙甲辰，副将王可就、镇标黄承敬新建。

元帝庙　在关王庙旁，都督陈德新建。

三圣庙　在县署右，祀关帝、马王、药王。康熙丙午年，镇标陈英、魏学新建。

瘟神庙　：在县西南城外，顺治丁酉岁，副将王可就新建。

真武庙　在县南城外“望浯桥” 之上。

白沙庙　在县北门外二里。居民所立。

辖神庙　在大关王庙前。

龙王庙　在县东南大江右岸。庙前大樟二株，历汉、唐至今为神物护持。明季兵欲伐之，见有虎鸣吼其下，众驱之，忽不见，伐者不止。俄有巨蛇自大枝坠，持斧者惊散立毙。相传为邑下关镇树也。顺治辛丑年，重修塑像。

水府晏公庙　在沥涧滩东岸。

杉山灵官庙　在县东七十五里。

五道灵官庙　，在县东归阳市。

洋瀬庙　，在县东一百二十里。盘古庙　，在县北三十里。

文昌祠　在儒学戟门东。明隆庆四年，知县李天箕建。春秋专祀梓潼，置田五十亩为祭需。万历丙辰，陈朝檙重修。濂溪祠　在镇祁楼下。邓球建。

太守邓来溪祖祠　在保障楼西。

“大参申慰海祖祠　” 在四牌楼前。

武陵祠　在长乐门右，祀诸葛武侯。

元帝行祠　在小东江。万历己亥，邑人邓球建。精忠祠　在观音阁下，邓球建，祀武穆。

江东水府祠　在东江桥南，俗传为老官庙。明正统间，民黄俊创，邑令李臣节置。庙后隙地、《井树》字地，前抵江，后抵田岸。庙前左右各铺地一间，与俊裔孙客民同修成之。

东安县

山川坛　在县南二里许。基深三十三丈，阔二十七丈，周围五十丈。

社稷坛　在县东折百十步。坛有省牲房三间，明洪武九年，知县曾鲁夫建。周缭以垣基深十四丈五尺，阔九丈五尺，周四十八丈。

邑厉坛　在县北半里。基深八丈五尺，阔七丈五尺，周围三十二丈。

城隍庙　在县治东。明景泰间，知县卞同建。关帝庙　在县治左。

舜庙　在杨江源

诸葛武侯庙　在县治西。

阴陂庙　在县东二里许。

唐公刺史庙　在城南

通显庙　在城南一里许。

陈大夫庙　在夏峰

南岳庙　在花桥

“邓高密侯庙　” 在石瑞村。

三闾大夫庙　在斜溪源。

黄石公祠　在獬豸山

周元公祠　，旧为景濂书院，后毁。举人蒋楚立、生员唐京诩修理。后为公所，偏沅巡抚建立义学。复置“元公祠一座，左右耳房各一座，门楼一座，并清出。” 左右铺地四间。

感恩祠　在翠微轩左，知府韩子廉立。

谢公祠　在感恩祠左

道州

山川坛　在州城南。明洪武二年，同知盖恒弼建。正统间，知州盛祥修。

社稷坛　：在州治小西门外。明洪武二年，同知盖恒弼建。正统三年，知州盛祥修。岁春、秋二仲月上戊日致祭。

厉坛　在州北门外，明洪武二年建。岁凡三祭，春清明日，秋七月望日，冬十月朔日。神厨、神库、宰牲房各三楹，今废。

里社坛　三十六所在各乡都。今废。

乡厉坛　三十六所在各乡都，今废。

旗纛庙　在宁远卫后。洪武初，千户张凤建，指挥郭忠修，指挥乌信重修。主祀“军牙六纛之神。” “旧典，春祭惊蛰日，秋祭霜降日。祭之日，卫官行礼。” 今惟霜降祭。

关帝庙　在城北永泰坊城隍庙后。

元刺史祠二　，一在北门外，一在五如石北。元杨二刺史祠　在州治东。

杨刺史祠　在东阳观右，后附盛祥，称为杨、盛二公祠。

元公祠　在州学西，以祀周濂溪先生、二程先生配享，岁春、秋二仲丁日祭。旧或祀于州学稽古阁，或祀于敷教堂。宋嘉定间迁今所。元至正间修葺，欧阳元“记。” 明弘治、正德间，知州方琼、知府曹来旬相继修理，岁久颓圮。嘉靖间，御史姚虞檄通判金椿重建，州守王会捐俸讫工。正德间，提学陈凤梧置祭田六亩二分。嘉靖间，永州守唐瑶、同知鲁承恩等请于学宪孙与应，议给田一百四十八亩，以供祭祀，名曰“世业田。” 故里祠　在州西十八里，濂溪先生旧居也。宋嘉定间，龚维蕃“记。” 明万层间，巡抚赵汝贤重修，置供祭田，建亭凿池。

寇莱公祠　在州治西莱公楼之下，今废。欧阳崇公祠　，宋庆元间建，在判官厅右。陈元勋《记》。嘉熙间，太守张宗丞修。淳祐间，郡丞陶从、判官黄应龙复新之。今废。

蔡西山祠　宋淳祐九年，知州高不俦记。今废。遗爱祠　在州治东。明万历甲申，郡人建，以祀太守关中李发。今废。

虞帝庙　旧在儒学西，有石刻“虞山” 二字，今废。南岳庙　在水南，今废。

“泰衡宫　” 在西门外周家坊，即白龙庙。

西岳庙　在进贤乡龙村，去州五十里。

将军庙　在西门外。将军姓石，名坚，字贞节，王屋人。元时征南将军流落营道，故建祠祀之。“五侯庙　” 在州城外西北五龙井侧。

皋陶庙　在营乐乡六都。

灵川白大王庙　在州北宜山之阳。相传，古庙前有二十四渡溪上险阻难行，因以祀祷。荷山大王庙　在营乐乡一都荷山台。旧传神以阴翼利民，封为“荷山大王” 云。

灵济夫人庙　旧云“龙母庙” ，在州治西四十五里，月岩之西。

伎石庙　在州西十五里营乐乡。旧传庙傍有湫塘，水深，有龙兴云雨，故祀之，今仅存故址。萧公庙　在东洲，司水府事。神最灵显，舟行必诣庙祷之。

象祠　在州北五十里滨江地名江村，即鼻亭庙。其神即封于有庳之象是也。昔薛伯高曾毁之，后乡人复建立。

麻滩庙　在州北七十里，地名“麻滩” ，滩泷险峻。

舟楫经过必祷之

圣帝庙　，在州西三十五里，地名“潇川。” 凡天旱祈祷，则必迎之于雨坛。

竹王庙　在州西六十里营阳乡高木岭。乏嗣，息者祈之多应。

五通庙　在北门街

土地祠　在州治左

城隍庙　旧在梓潼阁东、铜佛寺后，明洪武间，同知盖恒弼建。后改“府” 为州，庙移州治北，即古营道儒学基。正统间，知州盛祥修。万历间，知州张安庆、梁祖尧再修。

皇清高攀龙重修，每祭郡厉，则请神为主。

杨公祠　在中司之左。明万历间，知州林学闵建。岁久颓圮。

皇清州守张大成重建。

娘娘庙　在常平仓后，倾圮。顺治辛丑，州守王希圣重建。康熙五年，州守张大成复修。

马王庙　在小西门内。明季总兵官建。

皇清参将郑承宗重修。

东岳宫　在东门外，旧址颓坏，参将李东斗修。“晏公庙　” 在水南。司水府事久圮，中军守备刘成贵重修之。

沈公祠二　：一在城南城隍庙左，一在州北六十里木垒铺，水陆必经之所。公名至绪，浙江人，明武进士，崇祯间为永道守备，既解组，寓武昌。时湖、湘源贼蠢动，监司以其才略，复起防守本州。贼率众万馀掠祁，永公御之，敌于木垒，战死。州人感之，立祠以祀。今在木垒者，

皇清参标千总龚继祖修之。

水府庙　：在大家滩，名“相见湾。” 其滩极险，舟人苦之。相传旧有是神，舟经必祭。参将郑承宗因特建，以供香火祭祀，庇祐往来舟楫。

药王庙　在州治西五家岭。康熙五年，州守张大成建，塑有伏羲、神农、黄帝、孙真人等神像。宁远县

“山川坛　” 在布薰门外。

社稷坛　：在武定门外。

舜坛　在田村，去舜祠二十里，近周田寺。仙政之水绕之，通碧虚桥，相传旧祀舜之处。

修真四坛　旧《志》云：俱在九疑山。

厉坛　在拱辰门外

各乡厉坛　：东乡四所，中和六所，大阳五所，永乐六所，仙政四所；西乡三所，太平四所，广济八所，仁泽三所，丹桂一所；“南乡十三所，分新田；北乡五所，共坛六十二所，皆明初设。”

城隍庙　在县治西北

虞帝庙　在九疑山下。岁春秋有司致祭。刘侯庙　在舂陵城。汉节侯买戴侯熊渠庙也。褒忠庙　在县治东南，衡道郴桂都巡检王政庙也。宋乾道元年，郴、桂寇犯境，政御之，既胜，贼再至，被执，骂贼而死。帅司以闻，赠广州观察使，立庙赐额。政，山东人以勇称，今庙废。

关王庙　在县西武定门内。

黄马相公庙　在县北五里。相传即周仲雍。周太王庙　在县北五里，邑人祷雨于此。正统间，县令王谌重建。相传即周泰伯，历代祀之。皋陶庙　在下禾洞江浒。相传皋陶随舜南巡，至九疑山，民感而祀之。

龙飞庙　在西乡。汉光武龙兴于此，故祀之。盘古庙　在邓家山。

五岳庙　在北门外

东岳庙　在东门外

文昌宫　在东门外

灵顺庙　祀“五显神” ，在城隍庙左。

江东庙　，在九疑通明殿之东。神姓石名固，秦时人。庙在贡江东，故名。宋号“加济祠。”

鲁川庙　在南门外车涧头。

统军庙　在东门外小溪边。

市坊庙　在西门外

总管庙　在县南明月山。

上坊庙　在东门外二里。

祷应庙　在南门外

小陂庙　在县西北三里。

仰山庙　在郡南文明乡。宋赐额“孚惠” ，明号大仰山之神。

黑头庙　在寿福市田洞中。

仙峰庙　在新桥头

鸦仙庙　在鳌头山下

青山庙　在小山田

板屋庙　在板屋洞

都水庙　在螺蛳寨

水南庙　在车田洞

潘公庙　在潘家洞

迎生庙　在梅竹冈

虎头庙　在任家塘

高楼庙　在下岭高楼洞。

小源庙　在下岭洞

白面庙　在白田洞

镇界庙　在双髻砠

山东庙　在白鹤观前

高亭庙　在高亭寨

高山庙　在杨家洞

中和庙　在洗腹洞

满竹庙　在蚁坠岭

游江庙　在灌溪。相传舜尝游此。

马相庙　在许家村

北江庙　在山口岭

青山庙　在江洲腹

水口庙　在梅冈洞

塔冈庙　在塔冈堡

柱山庙　在黄土潭

里全庙　在道沙洞

草结庙　在观屋洞

武婆圣母庙　在三盘洞。岁秋猺人祭赛，击土鼓、吹含笙跳蹈，以祈神喜。

“大泽龙王祠　” ，在九疑山峰石深处，其水流自石崖，注于深涧。

何侯祠　在玉琯岩

李状元祠　在灌溪，乃李郃书馆子孙建立。明月山李君祠　，在永乐乡神下洞。

张公祠　在县内都府左，今废。

萧孝子祠　在县东门外。

欧伯仲祠　在仁泽洞

杨真人祠　在北门外故居，真人名以善。刺史赵公祠　祀宋道州刺史赵师懿祠，在九疑舜宫之西，今废。

罗巡检祠　在九疑飞龙岩前，今废。

唐公梓樟祠　在淹口源。

“指挥王佐祠　” 有二，一在屋下洞，一在城东尹巫宅。神系衡州卫指挥，明天顺年哨守桂阳。苗贼围城，佐帅所部战胜围解。贼投窜至本境，至丹桂屋上洞，杀掳居民，退营城头寨下。佐兵乘胜追其后，与本境军夹攻。佐方进，连战不捷，马陷深田中，乃为贼所戕。民德之，因立祠以祀。西冈社　在西冈脚。

《刘家》社　在刘家坊。

新开社　在新开里

桐源社　在桐源洞

姜家社　在老屋洞

都水社　在都水庙

五家社　在社腹洞

卢源社　在卢源洞

江洲社　在油眼陂上

盘古社　在刘家砠

鹁鸠社　在鸦仙庙

潘家社　在潘家神西

《鹧鸪社　》在大田井。

“李家” 社　在石塘腹。

龙盘社　在县东南李家村。

白田社　在白田洞

东城社　，在故《冷道县》。

高陂社　在白田下

下陂社　在茶里洞

芦村社　在上芦铺

汤家社　在西冲腹

灌溪社　在下灌

丁家社　在车田洞

《曾家》社　在曾家洞。

黄村社　在黄村桥洞

山塘社　在《山塘冢》。

《元岭社　》在《元岭屋》。

《刘家》社　在刘家坊。

《柳塘社　》在柳塘洞。

《卢家》社　在卢家山。

“云塘社　” 在云塘洞。

袁岭社　在新规洞

大陂社　在大陂洞

满竹社　在满竹庙

营头社　在营头岭

莲塘社　在莲塘里

《柏家社　》在柏家岭。

殷村社　在殷村八都

许家社　在马相庙左

陂头社　在杨家洞

《卢家》社　在老鸦陂上。

久安社　在久安坊

周家社　在大屋地侧

小源社　在下岭洞小源庙。

文昌社　在城隍庙右

龙头社　在县北双桂坊。

《青州社　》在《星拱坊》。

武镇社　在关侯庙西

长富社　在县北杨家岭。

板屋社　在《板屋神》。

永明县

山川坛　在县南一里

社稷坛　在县西二里

厉坛　在县东北

城隍庙　在县西

濂溪祠　在县南。明县令黄宪卿建。

李王庙　在县南十五里。王名靖，唐人，尝授岭南抚慰大使，所过之处，问民疾苦，延见长者，宣布天子威德。民立祠祀之，一名《王佐庙》。

御史庙　在县西二十五里允山乡。姓周，名谓，字得臣，恭城人。宋建隆初，上书称旨，由白马主簿五迁至御史，尝将乡漕奏蠲租耗。

军将庙　在县南九十里扶灵山，姓吴，名舜举，字虞卿，崇福乡人，有捕侬寇之功，故立庙祀之。潇源庙　在县西十五里，地名“大古源。”

屈原庙　去县半里

龙母庙　在县东一里。遇旱祷雨立应。天启七年，邑人蒲秉权重建。

武安王庙　“在江南。”

寿亭侯庙　在啭莺亭。万历三十三年，知县周文泽建。侯有才智，为本县彻军，省靡费，多惠政。去任十馀年，士民思慕之，尸祝于本庙右楹。廷止庙　，《后汉书营阳郡记》云：“在县东三里，有舜南巡止宿处。” 今立庙，盖取虞廷至止之义。今改为廷旨庙。

关帝庙　在县治西真庆阁右。崇祯八年，知县张景星建。

东岳庙　在县东门外，与东林观同建。

赤帝庙　在县北五里，地名八都达尊坊。盘古庙　在县西北，地名潘家源，祷雨辄应。金龙庙　在县西南十二都蕉源顶，神称灵应。笢竹庙　在县西南十里，地名小田源，祀汉高祖庙在群山中，山水奇异，神灵凭式，走祀甚众。武后庙　在县西四里，地名塘背。其神灵感，祈嗣应如答响。

南岳庙　在县西一里

江华县

山川坛　在县东

社稷坛　在县西

城隍庙　在县治西

邑厉坛　在县东北

南岳庙　在县南二里

云溪庙　在县南一百里。

关王庙　在千户所后

李王庙　在县南一里。即唐李靖也。

石鼓庙　在县南五里。石岩内有石柱，击之有声。

东植庙　唐时敕封，在县治东十里。

圣帝庙　在县南半里，内有一神，乃汉李广。龙王庙　，在县治西三里。

周公祠　讳晔，奏减税，民立祠祀之，今废。俞公祠　公讳颐吉，一意爱民，擢开封府同知，民不忍忘，立祠以祀之，在县南城外。

烈女祠　为赵向贞立，在府馆后。

费楷先生祠　在旧县，今废。

陆公永思祠　在南城外。

新田县

风云雷雨、山川坛　在南门桥外教场坪。社稷坛　在西门外迎恩寺左。

邑厉坛　在北门外

城隍庙　：在南门内，自昔建之。康熙壬寅年，知县吴鼎极复建。头门三楹。

关帝庙　：在北门内。明末，本府同知张恂建。

皇清康熙五年，防守把总石应祥重修，增立头门三。

楹拜亭三楹有记

五通庙　在县治外

福德祠　在治二门左。明末庚辰年，张恂建。